Foto's: Hoender op grond afgespoel; KFC reageer | Maroela Media
Die kitskoskettinggroep KFC het reageer nadat foto's op sosiale media versprei is wat wys hoe rou hoender op die vloer met water afgespuit word.
Die foto's wat wyd op sosiale media versprei is, is by 'n KFC-tak in Braamfontein geneem. KFC het onmiddellik die tak gesluit terwyl hy die saak ondersoek het. In 'n verklaring op sy Facebook-blad het KFC gesê daar is intussen vasgestel dat die hoender weggegooi is en nooit bedoel was om verkoop te word nie.
"Die hoender op die foto's het nie aan ons standaarde van hoë gehalte voldoen nie en die Braamfontein-tak het dit dus eenkant gesit om daarvan ontslae te raak. Dit is 'n goeie ding, maar die manier waarop die produk hanteer is om dit uit die weg te ruim het definitief nie aan ons prosedures voldoen nie," het KFC gesê.
Volgens die kitskosgroep is daar streng voorgeskrewe maatreëls wanneer dit kom by die verwydering van kos. "Ons het die saak reeds ferm met die eienaar en verantwoordelike persone opgevolg. Ons neem dit baie ernstig op," lui die verklaring.
KFC het verduidelik dat die hoender gewas is aangesien daar ook hoender tussenin was wat reeds op die KFC-wyse gaargemaak is en die betrokke persone dit vir die bestuur wou wegsteek.
Die foto's wat op sosiale media gedeel is.
Fase 2-beurtkrag Saterdag ingestel
Ek koop lankal nie meer KFC nie.
Ag sies! Dis net siek!!!! Sal ni weer my mond aan enige vorm van KFC sit ni!!! Dis pateties
Hoekom moet die hoender afgespuit word as dit weggegooi gaan word!!!!Dit maak nie sin nie,hulle kon dit mos net so gevries weggegooi het.
ek koop nie meer kfc nie, wat hulle standaarde is nie wat dit vroer jare was nie. En jy weet elke kfc in die land proe die hoenders anders. So nee dankie.